Tartalom
Index 🔎︎

# Shell Function

Elindít egy másik alkalmazást, és ha szükséges, meghatározza az alkalmazáshoz tartozó megfelelő ablakstílust.

## Szintaxis

Shell (ElérésiÚt As String[, Ablakstílus As Integer][, Paraméter As String][, Szinkronizálás])

## Paraméter

### ElérésiÚt

Az elindítani kívánt program teljes neve, valamint teljes elérési útja.

### Ablakstílus

Opcionális integer (egész szám) kifejezés, amely meghatározza a program futtatási ablakának stílusát. A következő értékek használhatók:

0 | A fókusz az elrejtett programablakon van.
1 | A fókusz a szabványos méretű programablakon van.
2 | A fókusz a minimalizált programablakon van.
3 | A fókusz a maximalizált programablakon van.
4 | Szabványos méretű programablak, fókusz nélkül.
6 | Minimalizált programablak, a fókusz az aktív ablakon marad.
10 | Teljes képernyős megjelenítés.

### Paraméter

Bármilyen string (karakterlánc) kifejezés, amely az átadni kívánt parancssort adja meg.

### Szinkronizálás

Ha az értéke true (igaz), akkor a Shell parancs és az összes LibreOffice-feladat megvárja a shell folyamat befejezését. Ha az értéke false (hamis), akkor a Shell parancs azonnal visszaadja a vezérlést. Az alapértelmezett érték false (hamis).

### Hibakódok:

5 Érvénytelen eljáráshívás

53 A fájl nem található

73 Nincs megvalósítva

## Példa

    Sub ExampleShellForWin
        Shell("c:\windows\calc.exe",2)
    End Sub